Miroslav Mišković

Miroslav Mišković (født 5. juli 1945 nær  Kruševac) er en serbisk forretningsmann, og landets antatt rikeste person.The wealthiest in post-communist countries artikkel i polske Wprost. Han eier kjøpesenterkjeden Delta City via Delta Holding, som er delvis solgt ut til belgiske eiere. Delta Holding er involvert i landbruk, finansiering, eiendomsmekling, media og dagligvaresalg. Delta Banka (1991) ble solgt til italienske Banca Intesa i 2005.

Miskovic grunnla også den underholdningsbaserte TV-stasjonen Pink TV, og er medeier i det nye stadion i Novi Beograd hvor fotballaget Partizan spiller hjemmekamper. 

Miroslav Mišković tok økonomieksamen ved Universitetet i Beograd i 1971, og arbeidet deretter i bank og kjemisk industri. Den store formuen bygde han opp under Balkankrigene 1992–2000, under regimet til Slobodan Milošević. I 1990 var Mišković en kort tid visestatsminister under Milošević. Regjeringen utgått av DS fram til 2012 hadde et akseptabelt forhold til Mišković, mens koalisjonsregjeringen som ble innsatt i 2012 under ledelse av statsminister Ivica Dačić, og spesielt visestatsminister Aleksander Vukčić, har inntatt en klart kritisk holdning til Mišković som ledd i en synlig kampanje mot korrupsjon.

 Referanser 

Kategori:Serbiske forretningsfolk
Kategori:Alumni fra Universitetet i Beograd
Kategori:Personer fra Rasina
Kategori:Fødsler i 1945